นายกรัฐมนตรีเยี่ยมชมโครงการ "ศิริราชต้นแบบโรงพยาบาลอัจฉริยะระดับโลกด้วยเทคโนโลยีเครือข่าย 5G" ยกระดับมาตรฐานบริการทางการแพทย์ของไทย ให้มีประสิทธิภาพสูงสุดและรวดเร็ว
พลเอกประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เป็นประธานเปิดโครงการ "ศิริราชต้นแบบโรงพยาบาลอัจฉริยะระดับโลกด้วยเทคโนโลยีเครือข่าย 5G" พร้อมกล่าวว่า โครงการนี้นับเป็นความก้าวหน้าของระบบสาธารณสุขไทย เป็นการนำระบบดิจิทัลมาใช้ทางการแพทย์เพื่อการดูแลและรักษาสุขภาพประชาชนอย่างทันท่วงที และสอดคล้องกับแผนยุทธศาสตร์ชาติระยะที่ 2 ในการขับเคลื่อนเทคโนโลยี 5 G เพื่อให้การเดินหน้าแผนงานต่างๆเป็นไปอย่างมีประสิทธิภาพ ทันต่อการเปลี่ยนแปลงของโลกในยุคปัจจุบัน อีกทั้งยังก่อให้เกิดประโยชน์แก่ประเทศชาติและสร้างความสุขให้แก่ประชาชนในทุกพื้นที่ โอกาสนี้ต้องพัฒนาให้มีความก้าวหน้า ลดขั้นตอนการรักษาพยาบาล ให้เป็นไปอย่างรวดเร็ว และครอบคลุมคนทุกช่วงวัย พร้อมฝากให้รณรงค์ประชาชนเรียนรู้ระบบการป้องกันสุขภาพของตนเองมากกว่าการรักษา หวังเป็นอย่างยิ่งว่าโครงการนี้จะได้นับการส่นต่อให้มีการพัฒนาต่อไปด้านนายแพทย์ประสิทธิ์ วัฒนาภา คณบดีคณะแพทยศาสตร์ศิริราชพยาบาล กล่าวว่า โรงพยาบาลศิริราชดำเนินโครงการต้นแบบโรงพยาบาลอัจฉริยะร่วมกับพันธมิตร นำเทคโนโลยี5G และระบบปัญญาประดิษฐ์มาประยุกต์ใช้ในการป้องกัน รักษาและฟื้นฟูสุขภาพ เพิ่มโอกาสในการเข้าถึงบริการสุขภาพของประชาชนในพื้นที่ห่างไกล เพื่อลดความเหลื่อมล้ำ และเป็นต้นแบบในการให้บริการทางการแพทย์รูปแบบใหม่แก่วงการสาธารณสุขโลก นอกจากนี้ยังจัดตั้ง Innovation lab และแพลตฟอร์มนวัตกรรม 9 โครงการย่อย ประกอบด้วย ระบบการแพทย์ฉุกเฉินอัจฉริยะ, ระบบห้องฉุกเฉินอัจฉริยะ, ระบบการวินิจฉัยทางพยาธิวิทยา, ระบบผู้ช่วยการดูแลและเสริมสร้างสุขภาพรายบุคคลสำหรับผู้ป่วยโรคไม่ติดต่อเรื้อรัง, ระบบทำนายปริมาณการใช้และการจัดการสินค้าคงคลัง, ระบบเวชระเบียนกลางด้วยเทคโนโลยีบล็อกเชน, ระบบขนส่งกลางด้วยรถไร้คนขับ, จัดหาอุปกรณ์ติดตั้งระบบ Multi-access Edge computing และจัดหาติดตั้งระบบ Hybrid Cloud ซึ่งแม้ว่าจะมีวิกฤติโควิด-19 แต่โครงการต่างๆสามารถทำได้ตามแผนงาน ดังนั้นถือว่าการดำเนินการครั้งนี้ศิริราชเป็นโรงพยาบาลแห่งแรกของไทย ในการพัฒนาโครงการต้นแบบการประยุกต์ใช้เทคโนโลยี 5Gสำหรับนิทรรศการ "ศิริราชต้นแบบโรงพยาบาลอัจฉริยะระดับโลกด้วยเทคโนโลยีเครือข่าย 5G" เปิดให้ประชาชนเข้าชมจนถึงวันที่ 17 ธันวาคม 2564 เวลา 12.00 น. ณ บริเวณหน้าห้องประชุมราชปนัดดาสิรินธร โรงพยาบาลศิริราช